b'\n_START_ARTICLE_\nVuna\n_START_PARAGRAPH_\nNazivom vuna se opisuju mekane dlake krzna pojedinih sisavaca (za razliku od pokrovnih dlaka), posebno ovaca (ov\xc4\x8dja vuna). Ona uz svilu i kazein spada u grupu proteinskih vlakana, ali se od drugih \xc5\xbeivotinjskih dlaka razlikuje visokim postotkom sadr\xc5\xbeanog sumpora (3-4%) koji poti\xc4\x8de od visokog sadr\xc5\xbeaja dvostrukih aminokiselina cistina. Vuna spada u obnovljive sirovine.\n_START_SECTION_\nTerminologija\n_START_PARAGRAPH_\nOznaka Schurwolle ili Reine Schurwolle ili engleski pure new wool ozna\xc4\x8dava, da se radi o vuni ostri\xc5\xbeenoj neposredno sa \xc5\xbeive \xc5\xbeivotinje, a ne o ponovnom kori\xc5\xa1tenju stare tkanine odnosno o recikliranom proizvodu ili o vuni od zaklane ili uginule \xc5\xbeivotinje._NEWLINE_Kod pre\xc4\x91e pomo\xc4\x87u vrlo preciznih strojeva za predenje koji rade s precizno\xc5\xa1\xc4\x87u od jednog mikrometra vuna se upreda u duga\xc4\x8dku niz. \xc5\xa0to je tanja pa otuda i du\xc5\xbea nit iz kilograma vune, to je ve\xc4\x87a kvaliteta upredene niti.\n_START_SECTION_\nSvojstva\n_START_PARAGRAPH_\nVuna ima prirodno svojstvo takozvanog reguliranja temperature. Unutra\xc5\xa1njost vlakna vune mo\xc5\xbee preuzeti vodenu paru, dok vanjska povr\xc5\xa1ina odbija vodu. Vlakno mo\xc5\xbee prihvatiti do 33% vode u odnosu na svoju suhu te\xc5\xbeinu bez da se osjeti da je vla\xc5\xbena. Su\xc5\xa1i se znatno br\xc5\xbee nego, na primjer, pamuk. Proizvod od vune sadr\xc5\xbei u odnosu na ukupnu zapreminu do 85% od zraka. To svojstvo mu omogu\xc4\x87uje da jako dobro grije. Vuna se ne ma\xc5\xbee a i ne gu\xc5\xbeva, jer je vlakno elasti\xc4\x8dno. Osim toga, jednom obojena, ne gubi boju i nije zapaljiva. Ne gori, nego se odmah pretvara u ugljen, a za razliku od umjetnih vlakana jedva da upija znoj. Bez posebne obrade, mo\xc5\xbee izazivati osje\xc4\x87aj neugodnog "grebanja" na ko\xc5\xbei. Tog grebanja nema kod finih merino vuna.\n_START_SECTION_\nDobivanje\n_START_PARAGRAPH_\nZa dobivanje vune ovce se stri\xc5\xbeu, a ka\xc5\xa1mirske koze i angorski kuni\xc4\x87i se is\xc4\x8de\xc5\xa1ljavaju. Kod nekih vrsta ovaca vuna se \xc4\x8dupa, \xc5\xa1to me\xc4\x91utim za \xc5\xbeivotinje nije bolno, jer se izvla\xc4\x8de samo dlake koje vi\xc5\xa1e nisu \xc4\x8dvrsto ukorijenjene.\n_START_SECTION_\nSekundarni proizvodi\n_START_PARAGRAPH_\nVuna, a naro\xc4\x8dito ov\xc4\x8dja, sadr\xc5\xbei masno\xc4\x87u lanolin. Obi\xc4\x8dno ju se odvaja prije obrade, kako bi ju se kasnije dodalo o\xc4\x8di\xc5\xa1\xc4\x87enoj i oplemenjenoj vuni, ili se koristilo u kozmeti\xc4\x8dkoj industriji ili u druge svrhe.\n_START_SECTION_\nDruga primjena vune\n_START_PARAGRAPH_\nJo\xc5\xa1 jedna primjena ov\xc4\x8dje vune je kori\xc5\xa1tenje kao ekolo\xc5\xa1ko gnojivo. Vuna se pretvara pomo\xc4\x87u strojeva za peletiranje u pelete koji se mogu koristiti u poljoprivredi i vrtlarenju. Ona je ekolo\xc5\xa1ka i ne zahtjeva pranje. U Austriji, Njema\xc4\x8dkoj i Italiji se ve\xc4\x87 preradjuje i koristi na taj na\xc4\x8din.'